KOMISSION ASETUS (EY) N:o 1254/94, annettu 31 päivänä toukokuuta 1994, sitruunoiden viitehinnan vahvistamisesta markkinointivuodeksi 1994/1995



Virallinen lehti nro L 137 , 01/06/1994 s. 0047 - 0048

Suomenk. erityispainos Alue 3 Nide 57 s. 0203

Ruotsink. erityispainos Alue 3 Nide 57 s. 0203



KOMISSION ASETUS (EY) N:o 1254/94, annettu 31 päivänä toukokuuta 1994, sitruunoiden viitehinnan vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 3669/93(2), ja erityisesti sen 27 artiklan 1 kohdan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3), sellaisena kuin se on muutettuna asetuksella (EY) N:o 3528/93(4), ja erityisesti sen 9 artiklan 1 kohdan, ottaa huomioon ecuina vahvistettujen hintojen ja summien muuttamisesta syyskuussa ja marraskuussa 1992 tehtyjen hallinnollisten valuuttakurssitarkistusten seurauksena 28 päivänä joulukuuta 1992 annetun komission asetuksen (ETY) N:o 3824/92(5), sellaisena kuin se on viimeksi muutettuna asetuksella (ETY) N:o 1663/93(6), ja erityisesti sen 2 artiklan, sekä katsoo, että asetuksen (ETY) N:o 1035/72 23 artiklan 1 kohdan mukaisesti koko yhteisössä voimassa olevat viitehinnat vahvistetaan vuosittain ennen markkinointivuoden alkua, sitruunoiden tuotannon tärkeyden yhteisössä huomioon ottaen on tarpeen vahvistaa viitehinta tälle tuotteelle, määrätyn tuotantovuoden aikana korjattuja sitruunoita pidetään kaupan kesäkuusta seuraavan vuoden toukokuuhun; olisi vahvistettava viitehinta 1 päivän kesäkuuta ja seuraavan vuoden 31 päivän toukokuuta väliseksi ajaksi, hintojen kausivaihteluiden huomioon ottamiseksi olisi jaettava markkinointivuosi useaan jaksoon ja vahvistettava viitehinta kullekin niistä, asetuksen (ETY) N:o 1035/72 23 artiklan 2 kohdan b alakohdan mukaisesti viitehinnat vahvistetaan edeltävän markkinointivuoden tasolle, korotettuna seuraavilla tekijöillä, joista on vähennetty edeltävän markkinointivuoden yhteisön tuotteiden kiinteät kuljetuskustannukset tuotantoalueilta yhteisön kulutuskeskuksiin: - tuotantokustannusten kohoaminen hedelmä- ja vihannesalalla vähennettynä tuottavuuden lisääntymisellä, - kiinteät kuljetuskustannukset kyseisenä markkinointivuonna; näin saatu taso ei voi kuitenkaan ylittää 23 artiklan 2 kohdan mukaisesti jäsenvaltioiden tuottajahintojen aritmeettista keskiarvoa, korotettuna kyseisen markkinointivuoden kuljetuskustannuksilla, sen jälkeen kun näin saatuun summaan on lisätty tuotantokustannusten kohoaminen vähennettynä tuottavuuden lisääntymisellä; viitehinta ei kuitenkaan voi olla alempi kuin edeltävän markkinointivuoden viitehinta, tuottajahintojen on vastattava niillä tuotantoalueilla, joilla huomattavaa osaa koko vuoden tai osan vuotta aikana kaupan pidetystä tuotannosta edustavien ja kauppakunnostuksen osalta määriteltyjä vaatimuksia vastaavien tuotteiden ja lajikkeiden hinnat ovat alhaisimmat, sijaitsevilla edustavilla markkinoilla todettujen hintojen keskiarvoa kotimaisen tuotteen, jolla on määrätyt kaupalliset ominaisuudet, viitehinnan vahvistamista edeltävän kolmen vuoden aikana; kaikkien edustavien markkinoiden hintojen keskiarvo on laskettava ottamatta huomioon hintoja, joita voidaan pitää erityisen korkeina tai erityisen alhaisina näillä markkinoilla todettuihin tavanomaisiin heilahteluihin verrattuna, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuoreiden sitruunoiden (CN-koodi 0805 30 10) ecuina 100 nettokilogrammaa kohti ilmoitetut viitehinnat markkinointivuodeksi 1994/1995 vahvistetaan I laatuluokkaan kuuluvien pakattujen kaiken kokoisten tuotteiden osalta seuraavasti: >TAULUKON PAIKKA> 2 artikla Tämä asetus tulee voimaan 1 päivänä kesäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä toukokuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 338, 31.12.1993, s. 26 (3) EYVL N:o L 387, 31.12.1992, s. 1 (4) EYVL N:o L 320, 22.12.1993, s. 32 (5) EYVL N:o L 387, 31.12.1992, s. 29 (6) EYVL N:o L 158, 30.6.1993, s. 18